b'\n_START_ARTICLE_\nFr\xc3\xad\xc3\xb0rikskirkjan\n_START_PARAGRAPH_\nFr\xc3\xad\xc3\xb0rikskirkjan er en moderne kirkebygning i Nes p\xc3\xa5 Eysturoy i F\xc3\xa6r\xc3\xb8erne, der huser den lokale meninghed fra F\xc3\xb3lkakirkjan. Kirken er tegnet af den f\xc3\xa6r\xc3\xb8ske arkitekt H\xc3\xb8gni W\xc3\xbcrdig Larsen. Grundstenen blev lagt 7. oktober 1993, og den f\xc3\xa6rdige bygning indviedes 27. november 1994. Kirken er opkaldt efter Fr\xc3\xad\xc3\xb0rikur Petersen, der var provst i Nes fra 1900 til 1917, og hvis far J\xc3\xb3hannes Petersen var l\xc3\xa6rer og degn ved kirken i Nes._NEWLINE_Fr\xc3\xad\xc3\xb0rikskirkjann erstatter den gamle kirke i Nes fra 1843. Der var i \xc3\xa5rene efter \xc3\xa5rhundredeskiftet en \xc3\xb8get tilv\xc3\xa6kst i befolkningstallet specielt efter 2. verdenskrig p\xc3\xa5 F\xc3\xa6r\xc3\xb8erne._NEWLINE_Kirken best\xc3\xa5r af tre bygninger. Den b\xc3\xa6rende konstruktion er lavet i hvidmalet beton, mens b\xc3\xa6rende tagkonstruktion best\xc3\xa5r af hvidt farvet limtr\xc3\xa6. De indre v\xc3\xa6gge af skibet er lavet af hvidmalet beton, mens alterv\xc3\xa6ggen best\xc3\xa5r af hvidt malet, pudset armeret beton. Gulvet foran og bagsiden af kirken er af portugisisk skifer. Kirkens inventar blev ogs\xc3\xa5 tegnet af H\xc3\xb8gni W. Larsen. Altertavlen, alteret og pr\xc3\xa6dikestolen er lavet af sort svensk granit og messing, mens d\xc3\xb8befonten er lavet af f\xc3\xa6r\xc3\xb8sk s\xc3\xb8jleformet basalt og messing. Altertavlen vejer omkring seks ton og alteret omkring tre ton. H\xc3\xb8gni W. Larsen har ogs\xc3\xa5 designet den specielle lysekroner, lamper og messing lysestager. Klokken er st\xc3\xb8bt i T\xc3\xb8nsberg i Norge af Olsen-Nauen og b\xc3\xa6rer teksten "jeg ringer i gl\xc3\xa6de, jeg ringer i sorg \xe2\x80\x93 vor Gud er s\xc3\xa5 fast en borg". Kirkeskibet er en slup " Sj\xc3\xb3borgin" som st\xc3\xa5r i forkirken.'